****

#####  R E P U B L I K A H R V A T S K A

####  PRIMORSKO-GORANSKA ŽUPANIJA

#####  GRAD RIJEKA

 **Upravni odjel za odgoj i obrazovanje,**

 **kulturu, sport i mlade**

**U Rijeci, 17. rujna 2025. godine**

objavljuje sljedeći

**JAVNI POZIV**

**ZA PRIJAVU PROJEKATA I PROGRAMA**

**ZA PROVEDBU PROGRAMA JAVNIH POTREBA U TEHNIČKOJ KULTURI GRADA RIJEKE**

**ZA 2026. GODINU**

**1. PREDMET I CILJEVI JAVNOG POZIVA**

Predmet ovog Javnog poziva je prikupljanje pisanih prijava projekata i programa za provedbu Programa javnih potreba u tehničkoj kulturi Grada Rijeke za 2026. godinu (dalje u tekstu: Program javnih potreba), koji Program donosi Gradsko vijeće Grada Rijeke u mjesecu prosincu tekuće godine za 2026. godinu, zajedno s Proračunom Grada Rijeke, sukladno odrednicama sadržanim u Zakonu o tehničkoj kulturu („Narodne novine“, broj 76/93, 11/94 i 38/09) i odredbama proračunskog zakonodavstva, uz objavu istih u „Službenim novinama Grada Rijeke“.

Temeljni ciljevi ovog Javnog poziva su:

**1.1. Znanstveno i tehničko opismenjivanje, posebno mladih;**

**1.2. Razvitak i promidžba tehničke kulture;**

**1.3. Poticanje na stvaralački i znanstveni rad, tehnički odgoj i obrazovanje.**

**2. PRIORITETNA PODRUČJA I KATEGORIJE TE IZNOSI SUFINANCIRANJA (FINANCIJSKI OKVIR)**

Sredstva za sufinanciranje Programa javnih potreba biti će osigurana u Proračunu Grada Rijeke za 2026. godinu i projekcijama za 2027. i 2028. godinu (dalje u tekstu: Proračun).

Svi iznosi sredstava u ovom Javnom pozivu predstavljaju procijenjene iznose (vrijednosti), te će po provedbi Javnog poziva biti uvršteni u Prijedlog programa javnih potreba, koji Upravni odjel za odgoj i obrazovanje, kulturu, sport i mlade zatim upućuje u već opisanu proceduru donašanja.

Temeljem ovog Javnog poziva, po provedenoj opisanoj proceduri donašanja Proračuna a time i Programa javnih potreba, sredstva koja će biti osigurana u Proračunu za Program javnih potreba **u njima utvrđenom ukupnom iznosu i iznosima sufinanciranja po prioritetnim područjima sufinanciranja**, namjenski će se rasporediti unutar sljedeća tri prioritetna područja sufinanciranja:

**2.1. Obrazovanje građana u području tehničke kulture,**

**2.2. Promocija tehničke kulture,**

**2.3. Poticanje izvrsnosti u tehničkoj kulturi.**

Unutar prioritetnog područja sufinanciranja **"2.1. Obrazovanje građana u području tehničke kulture"**, programi i projekti bit će sufinancirani iznosima, koji ne mogu biti manji od 500,00 eura, niti veći od 22.000,00 eura, unutar sljedećih kategorija:

2.1.1. izvannastavno i izvanškolsko obrazovanje i osposobljavanje djece i mladih na razvijanju sposobnosti, znanja i vještina za znanstveno-tehničko i radno-proizvodno stvaralaštvo;

2.1.2. odgoj, obrazovanje i osposobljavanje djece i mladih s posebnim odgojno-obrazovnim potrebama (daroviti, s teškoćama u razvoju, s tjelesnim invaliditetom, socijalno marginalizirani i sl.), za stjecanje tehničkih, tehnoloških i informatičkih znanja i vještina;

2.1.3. informatičko opismenjavanje građana i osposobljavanje za primjenu suvremenih informatičkih tehnologija te brže usvajanje i razmjenu informacija;

2.1.4. osposobljavanje građana za razvijanje radnih sposobnosti, proširivanje znanja i stvaranje uvjeta za znanstveno-tehničko i radno-proizvodno stvaralaštvo, uključujući korištenje informatičke opreme i sustava u procesu rada;

2.1.5. znanstveno i tehničko opismenjavanje građana za primjenu znanstvenih i tehnoloških dostignuća u promicanju tehnološkog razvitka gospodarstva, znanosti i svekolikog života i rada;

2.1.6. razvoj i primjena novih ili unapređivanje postojećih proizvoda, uređaja, materijala, proizvodnih postupaka, metoda i usluga koji koriste rezultate temeljnih i primijenjenih istraživanja, te postojećih znanja i iskustava u gospodarstvu i svim područjima društvenog života;

2.1.7. poticanje sklonosti i sposobnosti za tehničko stvaralaštvo;

2.1.8. održavanje i nabava opreme za rad udruga u tehničkoj kulturi;

2.1.9. izdavačka djelatnost u tehničkoj kulturi,

u svim granama/područjima/djelatnostima tehničke kulture (astronomija, ekologija, foto-kino-video tehnika, informatika, modelarstvo-maketarstvo, podvodne aktivnosti, prometna kultura, radio tehnika, tehničko-sportske aktivnosti na moru i vodi), uključivo i djelatnost Centra tehničke kulture Rijeka, Zajednice tehničke kulture Rijeka, inovatora, politehničara te pedagoga tehničke kulture.

Unutar prioritetnog područja sufinanciranja **"2.2. Promocija tehničke kulture"**, programi i projekti bit će sufinancirani iznosima, koji ne mogu biti manji od 500,00 eura, niti veći od 8.000,00 eura, unutar sljedećih kategorija:

2.2.1. organizacija izložbi i sajmova te sličnih manifestacija na međunarodnoj, nacionalnoj ili regionalnoj razini, u svim granama tehničke kulture; prioritetno za mlade,

2.2.2. sudjelovanje na izložbama i sajmovima te sličnim manifestacijama na međunarodnoj, nacionalnoj ili regionalnoj razini, u svim granama tehničke kulture, prioritetno za mlade.

Unutar prioritetnog područja sufinanciranja **"2.3. Poticanje izvrsnosti u tehničkoj kulturi"**, programi i projekti bit će sufinancirani iznosima, koji ne mogu biti manji od 500,00 eura, niti veći od 9.000,00 eura, unutar sljedećih kategorija:

2.3.1. organizacija natjecanja i stručnih skupova te sličnih manifestacija na međunarodnoj, nacionalnoj ili regionalnoj razini, u svim granama tehničke kulture; prioritetno za mlade,

2.3.2. sudjelovanje na natjecanjima i stručnim skupovima te sličnim manifestacijama na međunarodnoj, nacionalnoj ili regionalnoj razini, u svim granama tehničke kulture, prioritetno za mlade.

Ukupni iznosi sufinanciranja unutar navedena tri prioritetna područja sufinanciranja, a time i ukupni iznos sufinanciranja istih, po provedbi Javnog poziva, biti će utvrđeni u postupku donašanja Proračuna i Programa javnih potreba, u svemu na opisani način, a koji Program javnih potreba će sadržavati detaljni plan raspodjele financijskih sredstava unutar Programa (po aktivnostima i unutar aktivnosti koje sačinjavaju Program – po korisnicima).

**3. OPĆI UVJETI ZA PRIJAVU PROJEKATA I PROGRAMA I MJERILA ZA SUFINANCIRANJE**

**3.1. Opći uvjeti**

**Svaki pojedini Prijavitelj ima pravo prijaviti do najviše sveukupno tri (3) projekta odnosno programa, osim Saveza iste grane tehničke kulture, koji mogu prijaviti samo 1 (jedan) projekt odnosno program.** Svaki Prijavitelj odgovoran je za provedbu pojedinog prijavljenog projekta odnosno programa.

**3.2. Mjerila za sufinanciranje**

3.2.1. Pravo prijave projekata i programa imaju sve pravne i fizičke osobe sa sjedištem, odnosno prebivalištem u gradu Rijeci, a koje temeljem Zakona o tehničkoj kulturi ("Narodne novine", broj 76/93, 11/94 i 38/09) mogu obavljati djelatnost tehničke kulture (dalje u tekstu: Prijavitelj);

3.2.2. Prijavitelj mora uredno ispuniti sve ugovorne obveze iz svih prethodno sklopljenih ugovora o (su)financiranju iz Proračuna Grada Rijeke;

3.2.3. Svaki Prijavitelj mora imati osigurane ljudske i materijalne resurse za provedbu prijavljenog projekta odnosno programa;

3.2.4. Prijavitelj mora imati uredno ispunjene obveze plaćanja doprinosa za mirovinsko i zdravstveno osiguranje, uplaćen porez i druga davanja prema državnom proračunu i proračunima područne (regionalne) i lokalne samouprave;

3.2.5. Prijavitelj mora imati uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;

3.2.6. Prijavitelj mora imati prikladan način javnog objavljivanja programskog i financijskog izvješća o radu za proteklu godinu;

3.2.7. Prijavitelj ne smije imati zapreke iz članka 48. stavka 2. d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21), tj. osoba ovlaštena za zastupanje pravne osobe i voditelj projekta odnosno programa ne smiju biti pravomoćno osuđeni za kazneno djelo iz članka 48. stavka 2. d) Uredbe, niti se protiv istih smije voditi kazneni postupak za isto djelo;

3.2.8. Svaki Prijavitelj mora neposredno raditi s korisnicima i/ili članovima;

3.2.9. Prijavljeni projekt odnosno program mora sadržavati sve potrebne elemente navedene u sadržaju prijave iz točke 4. ovog Javnog poziva;

3.2.10. Prijavljeni projekt odnosno program mora biti osmišljen na način da zadovoljava opće javne potrebe i od interesa je za opće dobro.

**4. SADRŽAJ PRIJAVE PROJEKATA I PROGRAMA I PRIHVATLJIVI PRIJAVITELJI**

**Projekti i programi prijavljuju se putem propisanih obrazaca koji se nalaze u privitku ovog Javnog poziva i čine njegov sastavni dio:**

**- Obrazac opisa projekta / programa za provedbu Programa javnih potreba u tehničkoj kulturi Grada Rijeke za 2026. godinu;**

**- Obrazac proračuna projekta / programa za 2026. godinu (uz već navedeni Obrazac opisa projekta / programa za provedbu Programa javnih potreba u tehničkoj kulturi Grada Rijeke za 2026. godinu).**

**Svaka prijava može maksimalno sadržavati 30 (trideset) stranica.**

**Svaki Prijavitelj obvezan je ispuniti navedene Obrasce na računalu, sukladno Uputama za prijavitelje** **projekata / programa za provedbu Programa javnih potreba u tehničkoj kulturi Grada Rijeke za 2026. godinu, koje se nalaze u privitku ovog Javnog poziva i čine njegov sastavni dio.**

**4.1. Svaki Prijavitelj obvezan je priložiti sve obvezne privitke, sukladno popisu:**

4.1.1. Izjava o nepostojanju dvostrukog financiranja istih troškova, ovjerena potpisom zakonskog zastupnika Prijavitelja - **obrazac u privitku ovog Javnog poziva i čini njegov sastavni dio**;

4.1.2. Izjava o ispunjenju obveza iz svih prethodno sklopljenih ugovora o financiranju iz proračuna Grada Rijeke i drugih javnih izvora, ovjerena potpisom zakonskog zastupnika Prijavitelja - **obrazac u privitku ovog Javnog poziva i čini njegov sastavni dio**;

4.1.3. Životopis voditelja projekta / programa za provedbu Programa javnih potreba u tehničkoj kulturi Grada Rijeke za 2026. godinu, ovjeren potpisom - **obrazac u privitku ovog Javnog poziva i čini njegov sastavni dio**;

4.1.4. Dokaz o stručnoj spremi voditelja projekta / programa za provedbu Programa javnih potreba, preslika ovjerena potpisom;

4.1.5. Izvadak iz Registra udruga Republike Hrvatske (za udruge), odnosno izvadak iz drugog mjerodavnog registra (za druge pravne osobe), odnosno osobna iskaznica (za fizičke osobe), preslika ovjerena potpisom;

4.1.6. Popis ostvarenih rezultata u tehničkoj kulturi u 2024. i 2025. godini - **obrazac u privitku ovog Javnog poziva i čini njegov sastavni dio;**

4.1.7. Izjava o partnerstvu (ako je primjenjivo), ovjerena potpisima - **obrazac u privitku ovog Javnog poziva i čini njegov sastavni dio;**

4.1.8. Izjava o uspostavljenom modelu dobrog financijskog upravljanja i kontrola te način sprječavanja sukoba interesa pri raspolaganju javnim sredstvima; prikladnom načinu javnog objavljivanja programskog i financijskog izvješća o radu za proteklu godinu i zadovoljavajuće organizacijske kapacitete i ljudske resurse za provedbu prijavljenog projekta / programa, ovjerena potpisom zakonskog zastupnika Prijavitelja - **obrazac u privitku ovog Javnog poziva i čini njegov sastavni dio;**

4.1.9. Potvrda porezne uprave, ne starija od 30 dana od dana objave poziva**;**

4.1.10.Uvjerenje/potvrda nadležnog suda da se protiv osobe ovlaštene za zastupanje Prijavitelja koja je potpisala prijavu projekta/programa te voditelja projekta/programa ne vodi postupak.

**4.2. Svaki Prijavitelj može priložiti i druge privitke, sukladno popisu:**

4.2.1. Dokazi o stručnoj spremi ostalih izvoditelja projekta odnosno programa, preslike ovjerene potpisom;

4.2.2. Materijali za prezentaciju dosadašnjeg rada Prijavitelja (publikacije i drugi tiskani materijali te recenzije, isječci iz novina i slično), originali ili preslike ovjerene potpisom;

4.2.3. Plan i program rada Prijavitelja za 2026. godinu, ovjeren potpisom zakonskog zastupnika Prijavitelja;

4.2.4. Drugi privitci kojima se na prikladan način dopunjuje prijava projekta / programa.

**Gore opisani sadržaj prijave projekata i programa predstavlja dokumentaciju kojom Prijavitelj dokazuje udovoljavanje mjerilima za sufinanciranje iz točke 3. Javnog poziva, čime se, ukoliko istima u potpunosti udovoljava, ima smatrati prihvatljivim Prijaviteljem po ovom Javnom pozivu, uz poštivanje Općih uvjeta također sadržanih u točki 3. Javnog poziva.**

**5. KRITERIJI I POSTUPAK ODABIRA PROJEKATA I PROGRAMA**

Kriteriji temeljem kojih će se izvršiti odabir i utvrđivati prednost prijavljenog projekta odnosno programa, uz poštivanje odrednica sadržanih u Protokolu o upravljanju procesom javnih potreba u tehničkoj kulturi (u daljnjem tekstu: Protokol), su sljedeći:

**5.1. kvaliteta i sadržajna inovativnost prijavljenog projekta odnosno programa;**

**5.2. stupanj vrijednosti projekta / programa za mlade kao korisnike;**

**5.3. planirani broj izravnih i krajnjih korisnika prijavljenog projekta odnosno programa;**

**5.4. neposredna društvena korist za lokalnu zajednicu, poglavito mlade, te doprinos tehničkoj kulturi;**

**5.5. realan odnos troškova i očekivanih rezultata prijavljenog projekta odnosno programa;**

**5.6. stručna sprema odnosno stručna osposobljenost voditelja prijavljenog projekta odnosno programa;**

**5.7. organizacijski i ljudski kapaciteti za provedbu prijavljenog projekta odnosno programa;**

**5.8. kvaliteta dosadašnjeg rada, iskustvo i uspjesi u provođenju projekata odnosno programa Prijavitelja;**

**5.9. ostvareni rezultati u tehničkoj kulturi u 2024. i 2025. godini;**

**5.10. sudjelovanje na natjecanjima, smotrama, izložbama i sličnim priredbama u organizaciji nacionalnih strukovnih saveza tijekom 2024. i 2025. godine.**

Postupak odabira projekata i programa čini otvaranje i pregled prijava projekata i programa te ocjena prijavljenih projekata i programa, uz poštivanje odrednica sadržanih u Protokolu.

Otvaranje i pregled prijava projekata i programa izvršava Povjerenstvo za administrativnu provjeru prijava projekata i programa, dočim ocjenu prijavljenih projekata i programa izvršava Stručno ocjenjivačko povjerenstvo, koja Povjerenstva djeluju pri **Upravnom odjelu za odgoj i obrazovanje, kulturu, sport i mlade (u daljnjem tekstu: Upravni odjel)**, a imenuje ih Gradonačelnica Grada Rijeke.

Povjerenstvo za administrativnu provjeru prijava projekata i programa, sastavljeno od tri člana, izvršiti će evidentiranje te otvaranje zaprimljenih prijava projekata i programa, provjeru da li zaprimljene prijave ispunjavaju propisane uvjete Javnog poziva od strane Prijavitelja, razvrstati zaprimljene prijave na one koje udovoljavaju i one koje ne udovoljavaju propisanim uvjetima Javnog poziva te donijeti Odluku o prijavama koje se upućuju u daljnju proceduru, odnosno na stručno ocjenjivanje.

Stručno ocjenjivačko povjerenstvo, sastavljeno od pet članova, izvršiti će ocjenu prijavljenih projekata odnosno programa iz prijava koje udovoljavaju propisanim uvjetima Javnog poziva, odabir i utvrđenje prednosti svakog pojedinog prijavljenog projekta odnosno programa sukladno Obrascu za evaluaciju projekta odnosno programa, koji se nalazi u privitku ovog Javnog poziva i čini njegov sastavni dio, uz primjenu sustava bodovanja pri evaluaciji, te Upravnom odjelu predložiti odobravanje financijskih sredstava za projekte ili programe.

**Prijedlog sufinanciranja odnosno Detaljni plan raspodjele** **financijskih sredstava unutar Programa javnih potreba utvrđuje Gradonačelnica Grada Rijeke, a istoga donosi Gradsko vijeće Grada Rijeke.**

**6. PODRŠKA PRIJAVITELJIMA**

Za sve dodatne informacije, tumačenja i pojašnjenja Prijavitelji mogu poslati upit Upravnom odjelu, na adresu elektronske pošte: eugenija.peric@rijeka.hr, te se mogu obratiti Upravnom odjelu na broj telefona 209-605, Eugenija Perić, prof., viša savjetnica – koordinatorica za programe tehničke kulture, svakim radnim danom u vremenu od 09:00 do 11:00 sati

**7. NAČIN, ADRESA I ROK PODNOŠENJA PRIJAVE PROJEKATA I PROGRAMA**

Prijave projekata i programa po ovom Javnom pozivu obvezno se dostavljaju na sljedeći način:

* Poštom ili neposredno u zatvorenoj omotnici na adresu GRAD RIJEKA, Pisarnica – Titov trg 3, 51000 Rijeka s naznakom „Javni poziv za prijavu projekata i programa za provedbu Javnih potreba u tehničkoj kulturi Grada Rijeke za 2026. godinu – ne otvarati“ poštom, ili
* Putem elektronske pošte na adresu:

Javni\_poziv\_teh\_kultura\_2026@rijeka.hr

**Rok za podnošenje prijava projekata i programa po ovom Javnom pozivu je 17. listopada 2025. godine**.

**8. PRIJAVE KOJE SE NEĆE RAZMATRATI**

**Povjerenstvo za administrativnu provjeru prijava projekata i programa pri Upravnom odjelu neće razmatrati prijavu:**

**8.1. koja je dostavljena protivno odredbama iz točke 7. ovog Javnog poziva (izvan roka ili na način protivan obveznom načinu dostave iz točke 7. Javnog poziva);**

**8.2. čiji sadržaj nije sukladan odredbama iz točke 4. ovog Javnog poziva, ukoliko se radi o većim nedostatcima koji utječu na sadržaj bitan za ocjenjivanje prijave;**

**8.3. koja je pisana rukom ili pisaćim strojem, odnosno nije ispunjena na računalu;**

**8.4. ako Prijavitelj nije odgovorio na sva obvezna pitanja iz Obrasca opisa projekta / programa te iz Obrasca proračuna projekta / programa;**

**8.5. ako Prijavitelj nije ispunio ugovornu obvezu prema Gradu Rijeci iz prethodnog razdoblja.**

**Napomene:**

Ukoliko bi prijava Prijavitelja sadržavala manje nedostatke, koji ne utječu na sadržaj bitan za ocjenjivanje prijave, Povjerenstvo za administrativnu provjeru prijava projekata i programa zatražit će od Prijavitelja naknadno dopunjavanje, odnosno ispravljanje prijave potrebnim podatcima i/ili prilozima, u roku od 3 dana od dana prijema zahtjeva za dopunom odnosno ispravkom prijave. Za Prijavitelje koji na zahtjev stručno ocjenjivačkog povjerenstva u dodatnom roku dostave tražene podatke ili priloge, smatrat će se da su podnijeli potpunu prijavu.

Prijavitelj čija prijava bude odbijena iz razloga neispunjavanja propisanih uvjeta Javnog poziva, o toj činjenici bit će obaviješten pisanim putem u roku od 8 radnih dana od dana donošenja odluke o upućivanju prijava na stručno ocjenjivanje. Pod pisanom korespondencijom u smislu odredbi ove točke smatra se i komunikacija putem službene adrese e-pošte koju je prijavitelj naveo u svojoj prijavi na Javni poziv. Navedeni prijavitelj ima pravo podnošenja prigovora u roku od 8 dana od dana dostave obavijesti o rezultatima provjere formalnih uvjeta javnog natječaja putem Upravnog odjela.

O prigovoru odlučuje Pročelnik Upravnog odjela u roku od 5 dana od dana primitka prigovora. Prigovor se može prihvatiti ili odbiti. U slučaju prihvaćanja prigovora, prijava će biti upućena u daljnji postupak.

**9. ROK I NAČIN OBJAVE REZULTATA OVOG JAVNOG POZIVA**

Rezultati ovog Javnog poziva bit će objavljeni na web stranicama Grada Rijeke, s istaknutom poveznicom na naslovnoj stranici [www.rijeka.hr](http://www.rijeka.hr), a po usvajanju Program javnih potreba u tehničkoj kulturi Grada Rijeke za 2026. godinu također će se objaviti na web stranici Grada Rijeke [www.rijeka.hr](http://www.rijeka.hr) i u „Službenim novinama Grada Rijeke“.

Prijavitelji čiji projekti/programi ne budu prihvaćeni za financiranje o toj činjenici bit će obaviješteni pisanim putem, u roku od 8 radnih dana od dana donošenja Programa javnih potreba.

Prijavitelji čiji projekti odnosno programi budu prihvaćeni i uvršteni u Program javnih potreba, bit će pisanim putem obaviješteni i pozvani na izvršenje obveze zaključenja ugovora, pri čemu prijavitelji koji su ostvarili pravo na sufinanciranje u 2026. godini imaju obvezu prije zaključenja ugovora dostaviti odgovarajuća ugovorom utvrđena pravdanja utroška sredstava Proračuna Grada Rijeke za 2025. godinu, ukoliko su ostvarili pravo na sufinanciranje za 2025. godinu.

Pod pisanom korespondencijom u smislu odredbi ove točke smatra se i komunikacija putem službene adrese e-pošte koju je prijavitelj naveo u svojoj prijavi na javni natječaj.

**10. POPIS PRIVITAKA KOJI ČINE SASTAVNI DIO OVOG JAVNOG POZIVA**

**ISPUNJAVAJU SE:**

**10.1. Obrazac opisa projekta / programa** **za provedbu Programa javnih potreba u tehničkoj kulturi Grada Rijeke za 2026. godinu;**

**10.2. Obrazac proračuna projekta / programa za 2026. godinu uz Obrazac opisa projekta / programa** **za provedbu Programa javnih potreba u tehničkoj kulturi Grada Rijeke za 2026. godinu;**

**10.3. Obrazac Izjave o nepostojanju dvostrukog financiranja istih troškova;**

**10.4. Obrazac** **Izjave o ispunjenju obveza iz svih prethodno sklopljenih ugovora o financiranju iz proračuna Grada Rijeke i drugih javnih izvora;**

**10.5. Obrazac** **Životopisa voditelja projekta / programa za provedbu Programa javnih potreba u tehničkoj kulturi Grada Rijeke za 2026. godinu;**

**10.6. Obrazac** **Izjave o partnerstvu (ako je primjenjivo);**

**10.7. Obrazac popisa ostvarenih rezultata u tehničkoj kulturi u 2024. i 2025. godini;**

**10.8. Izjava o uspostavljenom modelu dobrog financijskog upravljanja i kontrola te načinu sprječavanja sukoba interesa pri raspolaganju javnim sredstvima; prikladnom načinu javnog objavljivanja programskog i financijskog izvješća o radu za proteklu godinu i zadovoljavajućim organizacijskim kapacitetima i ljudskim resursima za provedbu prijavljenog projekta / programa.**

**NE ISPUNJAVAJU SE:**

**10.9. Protokol o upravljanju procesom javnih potreba u tehničkoj kulturi;**

**10.10. Upute za Prijavitelje** **projekata / programa** **za provedbu Programa javnih potreba u tehničkoj kulturi Grada Rijeke za 2026. godinu**

**10.11. Obrasci ugovora o (su)financiranju projekta / programa**

**10.12. Obrazac za evaluaciju projekta / programa za provedbu Programa javnih potreba u tehničkoj kulturi Grada Rijeke za 2026. godinu;**

**10.13. Obrazac financijskog izvještaja provedbe projekta / programa za 2026. godinu;**

**10.14. Obrazac opisnog izvještaja provedbe projekta / programa za provedbu Programa javnih potreba u tehničkoj kulturi Grada Rijeke za 2026. godinu.**

**11. NAČIN OBJAVE I PLANIRANO VRIJEME OTVORENOSTI OVOG JAVNOG POZIVA**

**11.1. Ovaj Javni poziv predmet je objave na internet stranicama Grada Rijeke, s istaknutom poveznicom na naslovnoj stranici** [**www.rijeka.hr**](http://www.rijeka.hr)**.**

**11.2. Planirano vrijeme otvorenosti ovog Javnog poziva je trideset (30) dana, od 17. rujna 2025. godine do 17. listopada 2025. godine.**

 **Pročelnica**

 **Iva Erceg**